જાવલ (તા. ડીસા)

જાવલ (તા. ડીસા) ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર ભાગમાં આવેલા બનાસકાંઠા જિલ્લામાં આવેલા કુલ ૧૪ (ચૌદ) તાલુકાઓ પૈકીના એક એવા ડીસા તાલુકામાં આવેલું એક ગામ છે. જાવલ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, વરિયાળી, બાજરી, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

 ધાર્મિક સ્થળો 
જાવલમાં જબરેશ્વર મહાદેવનું પ્રાચીન મંદિર આવેલું છે, જેમાં ગુલાબભારથી મહારાજ અને સુખથીભારથી મહારાજની જીવંત સમાધિ આવેલી છે. દર પૂનમે અહીં લોકો દર્શનાર્થે આવે છે. અહીં ચામુંડા માતાજીનું મંદિર, ખેતલા દાદાનું મંદિર પણ આવેલું છે

શ્રેણી:ડીસા તાલુકો